alexandrainst/scandi-wiki huggingface dataset:
Great Blasket Island

Great Blasket Island (irsk: An Blascaod Mór) er den største av Blasketøyene i grevskapet Kerry i Irland.

Geografi
Øya ligger om lag to kilometer fra fastlandet ved Dunmore Head, og strekker seg seks kilometer mot sørvest. Høyeste punktet på øya er Croaghmore med en høyde på 292 meter over havet. Nærmeste byen på fastlandet er Dunquin, og det går båter herfra til øya på sommeren.

Historie
Øya var bosatt fram til 1953, da den irske regjeringen avgjorde at de ikke lenger kunne garantere for sikkerheten til innbyggerne på øya. Hovedspråket på øya var irsk gælisk, og den regnes som et Gaeltacht-område. Tre irske forfattere har bodd her: Tomás Ó Criomhthain, Peig Sayers og Muiris Ó Súilleabháin. De tilhørte tre ulike generasjoner, og har alle skrevet selvbiografier, og på den måten har vi et godt bilde av hvordan livet på øya var fra midten av 1800-tallet og fram til 1920. De skrev alle på irsk, og bøkene deres er oversatt til engelsk såvel som til andre språk. Hjemmene til Tomás Ó Criomhthain og Muiris Ó Súilleabháin er i dag ruiner, mens Sayers hus har blitt restaurert, og var tidligere en del av et ungdomsherberge.

Eierskap
Ungdomsherberget og kaféen som engang var på øya, er nå stengt. Det skyldtes en uenighet mellom den irske stat, som ønsket å gjøre hele øya om til en nasjonalpark, og en privatperson som hevdet eierskap for nesten hele øya. Partene skal nå ha kommet til enighet, noe som innebærer at den irske staten kjøper nesten hele øyen, inkludert landsbyen på øya, og øya er allerede de facto nasjonalpark.

Øyer i Republikken Irland
Gaeltachtai
Kerry
Great Island

Great Island (irsk: Oileán Mór an Barraigh) er en øy i Cork Harbour, like utenfor Cork i Irland, ved munningen ved Lee. Byen Cobh ligger på øya, som er forbundet med en veifylling til Fota Island i nord, som igjen er forbundet til fastlandet via en annen veifylling. En jernbanelinje går på begge sider av øyen til Cobh.

Øyas irske navn, Oileán Mór an Barraigh, betyr «Great island of the Barrys» («Barrys store øy»), og viser til en mektig normannisk familie som slo seg ned i området. Øyas opprinnelige navn, Oilean Ard na Neimhad, betyr Neimhads høye (eller viktige) øy. Neimhad var en leder som invaderte Irland i gammel tid.

Øya har ca. 16 000 innbyggere, hvorav 11 000 bor i Cobh.

Eksterne lenker
 Cobh jernbanestasjon 
 Bilder og informasjon 
 Cobhs historie

Øyer i Republikken Irland
Cork
Stussvikhovdatunnelen

Stussvikhovdatunnelen er en veitunnel på fylkesvei 549 i Kvinnherad kommune i Vestland, og en liten del av den ligger i Bjørnafjorden. Tunnelen er 1217 meter lang og ble åpnet i 1986. Sammen med Lukksund bru ga den ferjefri forbindelse mellom fastlandet og Tysnesøya. Byggekostnadene for tunnelen kom på 22 millioner kroner.

Se også 
Lukksund bru
Veitunneler i Norge
Undersjøiske veitunneler i Norge

Referanser

Veitunneler i Vestland
1986 i Norge
Tunneler åpnet i 1986
Veier i Kvinnherad
Fylkesvei 49
Illanmaster

Illanmaster, eller Illaunmaistir, (irsk: Oileán Maigheastar) er en ubebodd øy med bratte klipper som ligger utenfor kysten av grevskapet Mayo i Irland, 19 km vest for Ballycastle. Mellom øya og fastlandet går det et smalt sund. Flere sjøfugler, som lundefugl og havsvale hekker her, og øya er et naturreservat.

Referanser

Øyer i Republikken Irland
Mayo
Aage W. Owe

Aage W. Owe (født 1894, død 10. januar 1978) var en norsk kjemiker og industrileder. Owe tok eksamen som kjemiingeniør ved Norges tekniske høgskole i 1920, med innstilling til Kongen. Owe har blitt omtalt som den moderne margarinens far. Han er mest kjent som pådriver for opprettelsen av Årdal og Sunndal Verk, hvor han også var generaldirektør fra 1947-1964

32 år gammel fikk Owe Kongens fortjenstmedalje i gull for sin forskning på hermetikkemballasje. Fra 1923-1935 jobbet han ved O. Mustad margarinfabrikk. Fra 1935-1945 var han sjefskjemiker ved AS Margarincentralen. 1945-1946 var han teknisk direktør samme sted. Under og etter krigen arbeidet han også ved Statens Brenselsnevnd og Norsk Brenselimport. 

Owe var administrerande direktør og nestleiar i styret for A/S Årdal Verk frå starten i 1947 til 1952, då han vart generaldirektør i det utvida selskapet Årdal og Sunndal Verk (ÅSV). Owe var generaldirektør i ÅSV til 1964/1965.

Alt som student hadde Owe sentrale lederverv i studentorganisasjonar. Owe var formann i Osloavdelingen til Den Norske Ingeniørforening (NIF) fra 1933-1935, og president i NIF i periodene 1937-1941 og 1945-1946. I 1941 ble NIF satt under komissarisk styre, og Owe avsatt som president. Etter det var Owe sentral i å bygge opp en illegal ingeniørorganisasjon, som samarbeidet med motstandsmiljøene i Norge. 

Owe var kjent for en «sentralistisk» leiarstil med stor sans for detaljstyring. Owe satt fra 1935 i en rekke offentlege utvalg. Innen næringsliv og utdanning hadde han mange tillitsverv. Owe tilhørte et miljø av industriledere, som inkluderte Jens Bache-Wiig, Alf Ihlen og Rolv Østbye. Dette miljøet var sentrale aktører i utviklingen av norsk industri etter krigen. Blant annet var de sentrale aktører bak satsningen på teknisk-naturvitenskapelig forskning i Norge, gjennom opprettelsen av Norges Teknisk-Naturvitenskapelige Forskningsråd, Sentralinstitutt for industriell forskning (SI), og NTHs samarbeidskomité. I tiden 1949-1952 var Owe dessuten leder for Studiplankomiteen for NTH.   

Owe var i en periode president i Norsk Kjemisk Selskap, formann i Norges Teknisk-Naturvitenskapelige Forskningsråd, og medlem av Statens Energiråd. I 1958 fikk Owe Norsk Hydros pris for fremragende arbeid for industrien. Han var kommandør av St. Olav Orden. Owe har dessuten mottatt den svenske Nordstjerneordenen, Finlands Hvita Ros-orden, æresmedlemskap i NIF.

Referanser 

Norske kjemiingeniører
Alumni fra NTNU
Kongens fortjenstmedalje i gull
Norske kjemikere
Fødsler i 1894
Dødsfall i 1978
Derry (elv)

Derry (irsk: An Dioríoch er en elv i Irland. Elven har sitt utspring like sør for Hacketstown i grevskapet Wicklow, og renner sørøst til Tinahely. Sør for Tinahely snur den brått mot sørvest gjennom Shillelagh, og danner et kort stykke grensen mellom grevskapene Wicklow og Wexford, før den gar langs grensen mellom Wexford og Carlow.

Elven renner under Clonegal Bridge på et sted hvor den skiller Clonegal i Carlow i vest fra Watch House Village i Wexford i øst. Et par kilometer lengre nede munner elven ut i Slaney.

Elver i Republikken Irland
Carlow
Wicklow
Wexford
Baha Tahir

Baha Tahir, også transkribert Bahaa Taher, (født 1935 i Giza) er en egyptisk forfatter, vinner av det første International Prize for Arabic Fiction («den arabiske Bookerprisen») i 2008.

Tahirs foreldre er fra Karnak i Øvre Egypt, men Tahir ble født i Giza ved Storkairo. Han har eksamen i historie og medievitenskap fra universitetet i Kairo, og har utgitt ut 14 bøker. Det har kommet seks romaner, fire novellesamlinger og fire faglitterære bøker. Han har også oversatt flere verk til arabisk fra engelsk og fransk. Hans roman 	Tante Safiyya fins oversatt til norsk på Solum Forlag (2009).

Referanser

Eksterne lenker 
 Baha Tahir i Bibsys

Egyptiske forfattere
Arabiskspråklige forfattere
Personer fra Kairo
Fødsler i 1935
The Three Sisters (Irland)

The Three Sisters er tre elver i Irland: Barrow, Nore og Suir. Alle tre har sitt utspring i samme fjellområde i grevskapet Tipperary, og alle tre munner ut i samme bukt sørvest for byen Waterford. Mellom seg sprer de seg og drenerer en stor del av de sørlige ømrådene av Irland.

Barrow Bridge krysser to av de tre søstre, Nore og Barrow. De møter Suir like nedenfor bruen. 

I eldre tider utgjorde området mellom Suir og Barrow kongeriket Osraige. Dette navnet blir fremdeles benyttet for det religiøse administrative området innen både den irske romersk-katolske kirken, og den irske kirken.

Eksterne lenker
 Guide to navigating the Three Sisters estuary (from the Inland Waterways Association of Ireland)

Elver i Republikken Irland
Tipperary
Carlow
Kilkenny
Waterford
Annalee

Annalee er en elv i Irland. Den går fra Lough Sillan i grevskapet Cavan, og går vest til Butlersbridge. Derfra går den videre, til den munner ut i elven Erne i et kompleks av innsjøer vest for landsbyen. Nedstrøms fra Cootehill munner bielven Dromore River, samt elvene Bunnoe og Laragh ut i Annalee.

Elven er kjent for bra fiske, og hvert år fanges det ørret på nærmere to kg i elven.

Referanser

Elver i Republikken Irland
Lough Sillan

Lough Sillan (irsk: Loch Saileán) er en lough (innsjø) i nærheten av byen Shercock i grevskapet Cavan i Irland. Fra innsjøen renner elven Annalee vest til Butlersbridge.

Fasiliteter
Elven er svært populær blant sportsfiskere, og vannsportsentustiaster, da den er egnet for både vannski og vannjet.

Historie
Den 25. juli 1878 tok læreren Michael McCabe med seg elevene på en båttur på Lough Sillan. Etter kort tid kantret båten og sank. Tragedien krevde 17 menneskeliv, av dem 13 elever ved skolen. Ulyukken er en av Irlands verste drukningsulykker.

I juli 2004 ble en plakett avdekket ved strandkanten like ved ulykkesstedet. Lokalhistorikeren Rory Stewart utga omtrent samtidig en bok som kastet lys over hendelsene denne dagen.

Referanser

Innsjøer i Republikken Irland
Rosa Liksom

Rosa Liksom (egentlig Anni Ylävaara, født 7. januar 1958 i Övertorneå) er en finsk forfatter og billedkunstner.

Liksom er blant de mestselgende av moderne finske forfattere. Hun har skrevet om byfolk, ungdom og om mennesker fra utkantstrøk i Nord-Finland. Som person har Liksom vært tilbaketrukket i forhold til offentligheten.

Novellesamlingen Tyhjän tien paratiisit (1989) er oversatt til norsk som Paradis på en øde vei (1991)

Utgitte verk 
 Yhden yön pysäkki (1985)
 Unohdettu vartti (1986)
 Väliasema Gagarin (1987)
 Go Moskova Go (1988)
 Tyhjän tien paratiisit (1989)
 Roskaa (sarjakuvakirja 1991)
 BamaLama (1993)
 Kreisland (1996)
 Värityskirja (sarjakuvakirja 1998)
 Perhe (2000)
 Jepata Nastan lentomatka (2000)
 La famille terrible dans L´univers cybernetique (sarjakuvakirja 2000)
 Reitari (2002)
 Finlandia (yhdessä Risto Kauton kanssa 2005)

Priser 
  - Kalevi Jäntti-prisen
I 2013 ble hun nominert til Nordisk råds litteraturpris fra Finland for  romanen Hytti nro 6 (Kupé nr. 6).

Referanser

Eksterne lenker 
 
 
  WSOY forlag

Finske tegneserieskapere
Finske barnebokforfattere
Finske forfattere
Kalevi Jäntti-prisen
Finlandia-prisen
Kvinnelige malere
Finske billedkunstnere
Tor Helness

Tor Helness (født 25. juli 1957 i Bodø) er en profesjonell norsk bridgespiller.

Helness ble verdensmester for lag i 2007 sammen med Boye Brogeland, Glenn Grøtheim, Geir Helgemo, Erik Sælensminde og Ulf Tundal da Norge vant finalen over USA i Bermuda Bowl i Shanghai.

Helness er den mestvinnende bridgespilleren i Norge med sine 34 nasjonale titler.

Priser 
 The George Rosenkranz Romex Award (Best Bid Hand of the Year) 1999 (med Geir Helgemo)

Større seire 
 Verdensmesterskap (4)
 Bermuda Bowl (VM for nasjonslag) (1) 2007
 Rosenblum Cup (Åpent VM for lag) (1) 2006
 World Transnational Open Teams Championship (1) 2009, 2015 
 World Master Individual (1) 2008
 Europeiske mesterskap
 EM for nasjonslag (1) 2012 (for Monaco)
 European Mixed Teams Championship (1) 2005
 European Mixed Pairs Championship (1) 2005
 European Junior Teamx Championship (1) 1980
 Nordamerikanske bridgemesterskap (7)
 Spingold (2) 2011, 2012
 Reisinger (2) 2012, 2013
 Vanderbilt (1) 2010
 Jacoby Open Swiss Teams (1) 2005
 Nail Life Master Pairs (1) 2009
 Nordiske mesterskap (4)
 Nordisk Åpen Klasse (3) 1980, 1982, 2009
 Rottneros Nordic Cup (1) 1995
 Norske mesterskap (34) 
 NM Par (7) 1980, 1982, 1986, 2002, 2003, 2006, 2007
 NM For Klubblag (10) 1981, 1984, 1986, 1988, 1989, 1997, 2000, 2002, 2004, 2006
 Seriemesterskap (13) 1980, 1981, 1982, 1985, 1988, 1995, 1998, 2000, 2002, 2003, 2004, 2005, 2014
 NM Mix Par (1) 1991
 NM Mix Lag (1) 2004
 NM Monrad Lag (2) 2007, 2009

Andre seire 
 Cap Volmac World Top Invitational Pairs (2) 1994, 1996
 Cap Gemini Ernst & Young World Top Invitational Pairs (1) 2002
 Macallan Invitational Pairs (2) 1998, 1999
 Hecht Cup (1) 2006
 Cavendish Invitational Teams (1) 2010
 Marit Sveaas IBT (2) 2016,2017

Referanser

Eksterne lenker 
 

Norske bridgespillere
Norgesmestere i bridge
Personer fra Bodø kommune
Frank Eirik Hellum

Frank Eirik Hellum (født 26. mars 1970, død 2. januar 2013) var en norsk produsent, komponist, tekstforfatter og musiker. I 1996 opprettet han sammen med Ronny Wikmark produksjonsselskapet TouchDown Music, ga ut albumet «Første dag» med Hellum/Wikmark samt overtok driften av Norges største musikkstudio, Nidaros Studio. Han har også siden den gang også jobbet tett sammen med blant annet Stargate og Supersound.

Diskografi

Hellum/Wikmark 
Album
 Første dag (1996)
Singler
 Håpe på en vår (1996)
 Takk (1996)
 Uten vind (1996)

Deltar på 
 Ole Edvard Antonsen: The Only Gift (1995)
 Malin Holberg: Himmel og hav (1993)
 Stella Getz: Forbidden Dreams (1994)
 Peter: The Only Gift (1995)
 Scandinavia: Sammen igjen (1996)
 Scandinavian Records: X-mas Sixpark (1996)
 Petter Wavold: Æ lengte hjæm (1997)
 Diesel Dahl: Recycled (1997)
 Dance With a Stranger: The Best of Dance with a Stranger (1997)
 Ole Edvard Antonsen: Read My Lips (1997)
 Samira: Remind Me of Someone (1997)
 Elg: Som første gang (1997)
 Polydor: Alt for Norge (1998)
 Sigvart Dagsland: Fri (1998)
 Stig van Eijk: Still in Love with You (1999)
 Stig van Eijk: Where I Belong (1999)
 Atlantic: Music From and Inspired By the Motion Picture South Park: Bigger, Longer & Uncut (1999)
 EVA Records: Absolute Music 33 (2000)
 Ice: Can't Get over You (2000)
 EVA Records: Absolute Kids (2000)
 Apes&Babes: 3rd Surprise (2000)
 Stephen Gately: New Beginning (2000)
 Ice: Stay (2000)
 Soda: Handsome (2000)
 Katrine Lunde & Ingvil Halle Barkve: Men hvordan skal jeg elske (2000)
 Too Far Gone: Bæst i test (2000)
 Soda: Popcorn (2000)
 Alsou: Before You Love Me (2001)
 Ice: What Is Love All About (2001)
 Ice: Like an Angel (2001)
 Ice: Lost in You (2001)
 Kinnda: Freak You Out (2001)
 S Club Juniors: You Are the One (2001)
 Siri Gjære: Love Seriously Damages Health (2001)
 Alsou: Alsou (2001)
 Ice: Can't Get over You (2001)
 Ice: Ice (2001)
 Kinnda: Love Struck (2001)
 Lime: Soundtrack (2001)
 EVA Records: Absolute Dance (2001)
 Kinnda: Kinnda (2001)
 LMNT: All Sides (2001)
 Splash: All We Wanna Do (2002)
 No Angels: Now ... Us! (2002)
 Soda: Popaholic (2002)
 Ingvil Halle Barkve: Whatever we Had (2002)
 Åge Aleksandersen: Linedans (2002)
 Seljemark: Drops of Hope (2003)
 Alfie: One (2003)
 Ice: Ride on Time (2003)
 Marti Pellow: I've Been Around the World (2003)
 Hit'N'Hot Music: ToCo International Promo Music Service August 2004 (2004)
 Suzanna Dee: Stay (2004)
 Stage Dolls: Get a Life (2004)
 Petter Wavold: Gammel kjærlighet (2004)
 Ice: Gorgeous (2004)
 Malin Reitan: Malin på månen (2006)
 Celine: Bæstevænna (2007)
 Åge Aleksandersen: Åge-boks 2 (2009)
 Meyer & Dahlberg: Vi tenner ild (2010)
 Too Far Gone: Reis av sted (2011)

Referanser 

Norske plateprodusenter
Norske komponister
Norske forfattere
Norske musikere
Andrew Rothstein

Andrew Rothstein (født 26. september 1898 i London, død 22. september 1994) var en russisk-britisk journalist og kommunist.

Rothstein som ble kjent som en betydelig skikkelse innenfor britisk kommunisme var sønn av jødisk-russiske politiske emigranter. Andrews senere liv kom alltid til å bli farget av identiteten til hans far, Theodore Rothstein (1871–1953) som hadde vært nødt til å emigrere fra Russland av politiske grunner og som i 1890, slo seg ned i Storbritannia og som var bosatt der de neste 30 årene. Andrew Rothstein studerte historie ved University of Oxford og han tjenestegjorde senere i Oxfordshire and Buckinghamshire Light Infantry frem til 1919. 

Rothstein var korporal da han oppdaget at han sammen med sin avdeling var i ferd med å bli sendt til Arkhangelsk, den russiske havnen der britiske soldater hadde blitt sendt for å bistå den russiske tsaren sine styrker i motstanden mot den nye sovjetiske regjeringen, ledet av bolsjevikene. Bare én av soldatene i Rothstein sin avdeling sa seg villig til å reise til Russland, men resten av gruppen nektet sammen med Rothstein. Dette var en av de første av mange opprør og mytterier i den britiske hæren mot intervensjonen i Russland.

Andrew Rothstein var med under grunnleggelsen av Communist Party of Great Britain i 1920 og det var Rothstein som rekrutterte Tom Wintringham til den kommunistiske sak. Rothstein satt som president i Foreign Press Association mellom 1943 og 1950. Fra 1946, underviste han ved London University's School om slaviske og østeuropeiske studier men ble sparket i 1950. Rothstein publiserte et historisk verk om Sovjetunionen som ble publisert i 1950, samt at han oversatte mange marxistiske tekster fra russisk til engelsk. Rothstein ble tildelt en sovjetisk pensjon i 1970, og etter formell pensjonsalder, ble han leder for Marx Memorial Library og nestleder for den britisk-sovjetiske Friendship Society.

Referanser 

Britiske journalister
Britiske kommunister
Personer fra London
Liste over land etter mengde militært utstyr

Liste over verdens land etter mengden militært utstyr viser nasjonale militærvesen etter antall orlogsfartøy, jagerfly og kjernefysiske våpen. Denne listen er kun veiledende, ettersom nøyaktige sammenligninger ikke kan gjøres.

Liste 
Dette er en ufullstendig liste som kanskje aldri vil kunne tilfredsstille spesielle krav for fullstendighet. Du kan hjelpe Wikipedia ved å utvide den med troverdige kilder. 

Tallet «0» i en kolonne betyr nødvendigvis ikke at landet ikke har noen eksemplarer av denne våpentypen, men det kan indikere at data ikke er tilgjengelig. 

Ved å trykke på firkanten øverst i en kolonne kan du sortere i synkende eller stigende rekkefølge.

Antall militærfly etter land 

All informasjon i denne tabellen er hentet fra Center for Strategic and International Studies og Bharat Rakshak hvis annet ikke er spesifisert.

Se også 
Liste over land etter antall mann under våpen
Liste over land etter antall krigsskip i tjeneste
Liste over land etter militære utgifter

Fotnoter 
Erklært atommakt.
Hverken bekrefter eller benekter besittelse av kjernefysiske våpen. Se: Vela-hendelsen
Irak under Saddam Hussein hadde opp imot 400 000 aktive soldater.
Taiwans politiske status er omdiskutert.

Referanser

Videre lesing 
A. H. Cordesman, A. A. Burke, The Balance of Western Conventional Forces: A Comparative Summary of Military Expenditures; Manpower; Land, Air, Naval Forces; and National Force Trends, CSIS, januar 2001, besøkt 14. november 2008.

Eksterne lenker 
 Global Securitys nettside
 World Military Guide
 Offisiell nettside til Folkets frigjøringshær
 Indias forsvarsdepartement
 The World Fact Book – Sær-Afrika 
 Canada's Budget 2008: Taxes and the Forward March of Neoliberalism

 
Militære lister
Lister over land

bg:Списък на страни по размер на въоръжените сили
en:List of countries by level of military equipment 
it:Lista degli stati per numero di truppe
te:దేశాల జాబితా – సాయుధ దళాల పరిమాణం ప్రకారం
Lyngdalsfe

Lyngdalsfe eller lyngdalsku er en gammel norsk ferase fra Lyngdal i Vest-Agder. Den er rødbrun av farve, kollet (uten horn), forholdsvis liten (cirka 380 kg. levendevekt) og leverer melk med en forholdsvis høy fettprosent (cirka 4,23 prosent). Den var opprinnelig spesielt utbredt på Sørlandet.

I 1947 ble ferasen av landbrukssamvirket slått sammen med andre lokale storferaser, som vestlandsk raudkolle, vestlandsk fjordfe og grått mørefe, til én rase, sør- og vestlandsfe. Da avlslaget for dette feet i 1968 gikk inn i norsk rødt fe (NRF), gikk rasebetegnelsen lyngdalsfe ut av bruk.

I dag finnes feet i Lyngdal, Lista, Ryfylke, Sverige og Færøyene.
Ommund Fidjeland kjempet hardt for å holde feet som en ren rase, og derfor eksisterer Lyngdalskua fortsatt.

Lyngdalskua er symbolet i kommunevåpenet til Lyngdal kommune, og det står en statue av en lyngdalsku i full størrelse i kommunens sentrum.

Kilder
 Gyldendals store konversasjonsleksikon, annen utgave, p 3393
 Store norske leksikon
 Farsunds Avis

Eksterne lenker
 Rundlöf, Lina (15. mai 2014). Gamle norske storferaser og NRF-sammenligning av tilvekst og vekt. Masteroppgave, 2014. Institutt for husdyr- og akvakulturvitenskap, Norges miljø- og biovitenskapelige universitet 
 Raudkolle.no

Norske kuraser
Tom Hiddleston

Thomas William Hiddleston (født 9. februar 1981 i London) er en engelsk skuespiller, kjent for sin rolle som Loki i Kenneth Branaghs Thor og Joss Whedons The Avengers, en rolletolkning han jevnt over har blitt hyllet for.

Tom Hiddleston har også spilt i den engelske versjonen av Wallander-serien, hvor han også jobbet med Branagh. Før det spilte han i mindre kjente TV-serier og TV-filmer i hjemlandet. Han gjentok rollen som Loki i The Avengers i 2012, hvor han kjemper mot blant annet superheltene Iron Man (Robert Downey jr.), Thor (Chris Hemsworth), Captain America (Chris Evans) og Hulken (Mark Ruffalo). Han spilte igjen Loki i Thor: The Dark World i 2013.

Han spilte også i Steven Spielbergs War Horse og Woody Allens Midnight in Paris i 2011.

Utvalgt filmografi 
 2019: Avengers: Endgame ... Loki.
 2018: Avengers: Infinity War ... Loki
 2017: Thor: Ragnarok ... Loki
 2017: Kong: Skull Island ... kaptein James Conrad
 2016: The Night Manager ... Jonathan Pine
 2015: Crimson Peak ... Thomas Sharpe
 2013: Thor: The Dark World ... Loki
 2012: The Avengers ... Loki
 2011: War Horse ... Captain Nichols
 2011: The Deep Blue Sea ... Freddie Page
 2011: Midnight in Paris ... Mr. Fitzgerald
 2011: Thor ... Loki
 2008-2010: Wallander ... Magnus Martinsson (6 episoder)

Referanser

Eksterne lenker 
 
  

Engelske skuespillere
Personer fra London
Øystein Aksnes

Øystein Aune Aksnes (født 13. januar 1991) er en norsk fotballspiller som spiller for Notodden.

Aksnes har tidligere spilt for Arna-Bjørnar og ble klar for Løv-Ham i januar 2011, samtidig som hans fetter Harald Aksnes forlenget sin kontrakt med klubben. Etter sesongen ble Fyllingen og Løv-Ham slått sammen til Fyllingsdalen og det ble uenigheter om kontrakten til Aksnes. Dette hindret en overgang til Hødd hvor han hadde vært på prøvespill. Han var også på prøvespill i Sogndal og Notodden. Etter prøvespillet i Notodden signerte han en toårskontrakt med klubben.

Referanser

Eksterne lenker 
 

Norske fotballspillere
Fotballspillere for Notodden FK
Fotballspillere for Løv-Ham Fotball
Fotballspillere for Arna-Bjørnar Fotball
Fotballspillere for Nest-Sotra
Fødsler i 1991
Birger Kildal (redaktør)

Birger Kildal (født 2. april 1904 i Ringebu, død 24. september 1983) var en norsk pressemann og politiker (H).

Han hadde examen artium fra 1924 og var cand.jur. fra 1928. Kildal var fylkessekretær i Hedmark Høyre og Oppland Høyre 1935–1940, politisk medarbeider i Morgenavisen i Bergen 1940–1942, journalist i Morgenbladet i Oslo 1945–1946, London-korrespondent for Morgenbladet og London-kronikør for NRK 1946–1950, politisk redaktør i Morgenbladet 1950–1958, utenrikskronikør for NRK fra 1952, ansvarshavende redaktør i Morgenbladet 1958–1966, freelancejournalist 1966–1971 og kommentator for Høyres Pressebyrå fra 1972. Han var også styremedlem i Anglo-Norse Society i London 1948–1950, styremedlem i Den norske atlanterhavskomité til 1973 og medlem av rådet for Radio Free Europe i München fra 1974.

Blant hans politiske verv kan nevnes sekretær i Fedrelandslaget 1928–1935, medlem av Frisinnede Venstres hovedstyre i 1933, medlem av Oslo Høyres representantskap fra 1950, medlem av Oslo bystyre 1955–1959 og 1. vararepresentant til Stortinget fra Oslo 1958–1961. Kildal møtte over 200 dager på Stortinget.

Kildal var ridder av den franske Æreslegionen, offiser av den britiske Order of the British Empire, kommandør av den polske Ordenen Polonia Restituta og offiser av den belgiske Kroneordenen.

Eksterne lenker 
 

Stortingsrepresentanter fra Høyre
Stortingsrepresentanter for Oslo
Stortingsrepresentanter 1958–1961
Høyre-politikere i Oslo
Frisinnede Venstre-politikere
Redaktører for Morgenbladet
Journalister i Morgenbladet
Norske journalister under andre verdenskrig
NRK-journalister
Æreslegionen
Kroneordenen (Belgia)
Honorære utnevnelser til Order of the British Empire
Ordenen Polonia Restituta
Personer fra Ringebu kommune
Fedrelandslaget